ໂຄງການ ຈຳນຳເຂົ້າ ສ່ຽງຕໍ່ການ ເຮັດໃຫ້ ພັກລັດຖະບານ ຂອງໄທ ເສຍຊື່ສຽງ (ວີດີໂອ)
ພັກໄທເພື່ອໄທ ທີ່ໂຄສະນາຫາສຽງເລື້ອກຕັ້ງ ບົນແຜນການ ຊ່ອຍເກື້ອກູນຊາວນາ ຊຶ່ງບັດນີ້ ພວກນັກວິເຄາະກ່າວວ່າ ນະໂຍບາຍດັ່ງກ່າວ ໄດ້ກາຍມາເປັນ ຄວາມລົ້ມແຫຼວ ຢ່າງໃຫຍ່.
ການເລືອກຕັ້ງທີ່ບໍ່ເສັດສິ້ນລົງຢ່າງສົມບູນຂອງໄທ ໝາຍຄວາມ ວ່າ ລັດຖະບານຮັກສາການຊົ່ວຄາວໃນປັດຈຸບັນ ຈະບໍ່ສາມາດ ກູ້ຢືມເງິນຫລືສ້າງ ໜີ້ສິນກ້ອນໃໝ່ໃດໆໄດ້ ເພື່ອເອົາມາຈ່າຍ ໃຫ້ພວກຊາວນາ ທີ່ເອົາເຂົ້າມາຈຳນຳລັດຖະບານ ເປັນມູນຄ່າ ຫຼາຍຕື້ໂດລາ ອັນເປັນພາກສ່ວນນຶ່ງຂອງໂຄງການເກື້ອກູນຊາວ ນາ ທີ່ສິ້ນເປືອງງົບປະມານຢ່າງມະຫາສານແລະເປັນບັນຫາໂຕ້ ແຍ້ງກັນ ພັກຂອງລັດຖະບານ ໄດ້ຮັບໄຊຊະນະໃນການເລືອກ ຕັ້ງກໍຍ້ອນ ການໂຄສະນາຫາສຽງເລືອກຕັ້ງ ບົນແຜນການເກື້ອ ກຸນຊາວນາດັ່ງກ່າວ ຊຶ່ງບັດນີ້ພວກນັກວິເຄາະເວົ້າວ່າ ໄດ້ກາຍ ມາເປັນຄວາມລົ້ມແຫຼວຢ່າງໃຫຍ່ Daniel Schearf ຜູ້ສື່ຂ່າວ ວີໂອເອ ມີລາຍງານ ມາຈາກບາງກອກ ຊຶ່ງສິງ ຈະນຳມາສະເໜີ ທ່ານໃນອັນດັບຕໍ່ໄປ ລັດຖະບານໄທທີ່ກຳລັງປະສົບກັບບັນຫາໜັກຢູ່ໃນເວລານີ້ ຂຶ້ນ ມາກຳອຳນາດໂດຍໃຫ້ຄຳໝັ້ນສັນຍາວ່າ ຈະເພີ້ມລາຍຮັບຂອງ ພວກກະສິກອນຂຶ້ນຜ່ານໂຄງການນຶ່ງຊຶ່ງຈະຈ່າຍລາຄາເຂົ້າສູງ ເຖິງ 40 ເປີເຊັນ ຂອງລາຄາໃນທ້ອງຕະຫຼາດ ສຳລັບເຂົ້າສານ ທຸກຊະນິດທີ່ພວກຊາວນາ ສາມາດຂາຍໄດ້ນັ້ນ ໂຄງການໃຫ້ຄຳໝັ້ນສັນຍາຮັບຊື້ເຂົ້າທີ່ວ່ານີ້ ໄດ້ສົ່ງເສີມໃຫ້ມີການຜະລິດເຂົ້າຫຼາຍເກີນ ຄວາມຕ້ອງການໃນຕະຫຼາດ ແລະເຮັດໃຫ້ເຂົ້າໄທມີລາຄາແພງ ແຂ່ງຂັນກັບເຂົ້າຂອງປະ ເທດອື່ນໆບໍ່ໄດ້ ເຮັດໃຫ້ຄ່າໃຊ້ຈ່າຍຂອງລັດຖະບານຖີບຂຶ້ນຫຼາຍພັນລ້ານໂດລາ ແລະມີ ເຂົ້າກອງເປັນພູ ຢູ່ໃນສາງເກັບມ້ຽນເຂົ້າ ແລະປາກົດວ່າ ໂຄງການດັ່ງກ່າວເຕັມໄປດ້ວຍການທຸດຈະລິດສໍ້ໂກງ ອີງຕາມທ່ານ Ammar Siamwalla ຈາກສະຖາບັນຄົ້ນຄວ້າການພັດທະນາຂອງໄທ ທ່ານ Ammar ເວົ້າວ່າ “ ” ຄະນະກຳມະການປາບການທຸດຈະລິດແຫ່ງຊາດຂອງໄທ ກຳລັງທຳການສອບສວນກ່ຽວກັບ ບົດບາດຂອງນາຍົກລັດຖະມົນຕີ ຍິ່ງລັກ ຊິນນະວັດ ໃນໂຄງການຈຳນຳເຂົ້າທີ່ອາດສາມາດ ເຫັນທ່ານນາງຖືກຟ້ອງຮ້ອງໄດ້ ໂຄງການຈຳນຳເຂົ້ານີ້ ແມ່ນຂະຫຍາຍອອກມາຈາກໂຄງການທີ່ໄດ້ຮັບຄວາມນິຍົມຂອງທ່ານ ທັກສິນ ຊິນນະວັດ ອ້າຍຂອງທ່ານນາງ ທີ່ໃຫ້ຜູ້ຄົນກູ້ຢືມເງິນໃນອັດຕາດອກເບ້ຍຕໍ່າ ແລະ ໂຄງການຮັກສາສຸຂະພາບສຳລັບພວກປະຊາຊົນໃນເຂດຊົນນະບົດນັ້ນ ທ່ານ Ammar Siamwalla ເວົ້າວວ່າ ພວກນະໂຍບາຍໃໝ່ໆ ທີ່ຮວມທັງການແຈກຢາຍ ຄອມພີວເຕີນ້ອຍ ປະເພດ tablet ໃຫ້ພວກເດັກນ້ອຍນັກຮຽນ ແລະການບໍ່ເກັບພາສີພວກ ທີ່ຊື້ລົດຄັນທຳອິດນັ້ນ ໃຫ້ຜົນ ທັງດີແລະບໍ່ດີ ທ່ານ Ammar ເວົ້າຕື່ມວ່າ “ ” ພວກປະທ້ວງຕໍ່ຕ້ານລັດຖະບານໄທ ອ້າງເຖິງໂຄງການຈຳນຳເຂົ້ານີ້ວ່າ ເປັນ ຄວາມລົ້ມແຫຼວ ອັນນຶ່ງຂອງພັກໄທເພື່ອໄທ ທີ່ປົກຄອງປະເທດໃນປັດຈຸບັນ ແລະຊັກຊວນໃຫ້ພວກກະສິກອນ ເຂົ້າຮ່ວມກັບເຂົາເຈົ້າ ໃນການສະໜັບສະໜຸນກນນຈັດຕັ້ງສະພາປະຕິຮູບ ທີ່ບໍ່ແມ່ນປະຊາຊົນ ເລືອກຕັ້ງເອົານັ້ນ ບັນຫາການເລືອກຕັ້ງທີ່ແກ້ໄຂກັນບໍ່ໄດ້ນີ້ ໝາຍຄວາມວ່າ ພວກຊາວນາໄທ ທີ່ບໍ່ຮັບເງິນຄ່າ ຈຳນຳເຂົ້າມາຫຼາຍເດືອນແລ້ວນັ້ນ ອາດຈະຕ້ອງລໍຖ້າໄປຕື່ມອີກຫຼາຍເດືອນ ແຕ່ວ່າ ສ່ວນ ໃຫຍ່ກໍຍັງບໍ່ເຕັມໃຈທີ່ຈະຫັນໄປຕໍ່ຕ້ານພວກນັກການ ເມືອງທີ່ເຄີຍສະໜັບສະໜຸນພວກເຂົາ ເຈົ້ານັ້ນ ນາງທິຕິຢາ ບຸນແກ່ນ ເວົ້າວ່າ ລັດຖະບານຕິດໜີ້ຄ່າເຂົ້າລາວຢູ່ 6 ພັນໂດລາ ແລະເວລານີ້ ນາງຕ້ອງໄດ້ຂາຍເສື້ອຍືດ T-shirts ປະທ້ວງ ເພື່ອຫາລາຍໄດ້ມາລ້ຽງຊີບ ນາງທິຕິຢາ ເວົ້າວ່າ “ ” ມີຮ່ອງຮອຍຫຼາຍຢ່າງທີ່ສະແດງໃຫ້ເຫັນວ່າ ພວກກະສິກອນກຳລັງຈະໝົດຄວາມອົດທົນ ໂດຍພາກັນອອກມາຕັນຖະໜົນຫົນທາງ ແລະຮ້ອງຮຽນໄປຍັງລັດຖະ ບານ ແລະຮ້ອງຮຽນ ໄປຮອດກະສັດໄທ ໃຫ້ການຊ່ອຍເຫຼືອກ່ຽວກັບເລື້ອງນີ້ ແຕ່ມາຮອດປັດຈຸບັນ ພວກກະສິກອນເຫຼົ່ານີ້ ຍັງມີຈຳນວນນ້ອຍຢູ່ ນາຍົກລັດຖະມົນຕີ ຍິ່ງລັກ ກ່າວວ່າ ຖ້າທ່ານນາງຖືກເລືອກຕັ້ງອີກ ທ່ານນາງຈະແກ້ໄຂ ໂຄງການຈຳນຳເຂົ້ານີ້ໃໝ່ ແຕ່ທ່ານນາງຍັງບໍ່ທັນໄດ້ເວົ້າຫຍັງເທື່ອກ່ຽວກັບ ຈະປ່ຽນແປງ ໂຄງການນີ້ໄປແບບໃດນັ້ນ